C 87/54
7.
EL
Επίσημη Εφημερίδα της Ευρωπαϊκής Ένωσης
9.3.2023
Κυρια/-ες οινοποιησιμη/-ες ποικιλια/-ες αμπελου Glera B. - Serprino
8.
Περιγραφη του/των δεσμου/-ων
8.1.
«Asolo Prosecco / Asolo» — Κατηγορίες: οίνος, αφρώδης οίνος, αφρώδης οίνος ποιότητας, αφρώδης οίνος ποιότητας αρωματικού τύπου και ημιαφρώδης οίνος Λεπτομέρειες της γεωγραφικής περιοχής Φυσικοί παράγοντες που συμβάλλουν στον δεσμό Η περιοχή παραγωγής της ΠΟΠ «Asolo Prosecco / Asolo» βρίσκεται στην περιφέρεια Veneto, στους λόφους Montello και Colli di Asolo της επαρχίας Treviso.
Οι δύο αυτές λοφοσειρές, σε υψόμετρο 100-450 μέτρων πάνω από τη στάθμη της θάλασσας, διαμορφώνουν ένα αρμονικό τοπίο με ήπιες πλαγιές και καμπύλες.
Ειδικότερα, στους λόφους Montello εμφανίζονται συχνά καρστικά χαρακτηριστικά που προέρχονται από το εδαφογενετικό στρώμα, όπως αποδεικνύεται από περισσότερες από 2 000 καταβόθρες διαφόρων μεγεθών που σχηματίζουν ένα άψογο υπόγειο σύστημα αποστράγγισης.
Οι λόφοι είναι μεγάλοι σχηματισμοί σκληρών αδρανών που αποτελούνται από συμπαγές πέτρωμα και καλύπτονται με αργιλοασβεστώδες-πηλώδες ή αργιλοασβεστώδες-αμμώδες έδαφος, το οποίο είναι κατάλληλο για καλλιέργεια και επιρρεπές σε αποτόνωση όταν εκτίθεται στα στοιχεία της φύσης.
Ο χαρακτηριστικός ερυθρός χρωματισμός του αποτελεί απόδειξη της προέλευσής του, η οποία ανάγεται στην αρχαιότητα.
Τα εδάφη δεν περιέχουν άνθρακα και είναι όξινα, μεσαίου βάθους, με επαρκή ικανότητα αποθήκευσης νερού και μεγάλη περιεκτικότητα σε ανόργανες ουσίες.
Επειδή τα εδάφη δεν έχουν υποστεί σοβαρές διαταραχές, τα αρχικά χαρακτηριστικά τους έχουν διατηρηθεί, ενώ η στρωματογραφία και η υφή τους παραμένουν ανέπαφες.
Στην οργανική ουσία παρατηρείται έντονη μικροβιολογική δραστηριότητα, η οποία διασφαλίζει την άμεση διαθεσιμότητα θρεπτικών ουσιών.
Στην αμπελουργική περιοχή επικρατούν ιδιαίτερες κλιματικές συνθήκες οι οποίες παρουσιάζουν τα ακόλουθα χαρακτηριστικά: η άνοιξη είναι ήπια, το καλοκαίρι δεν είναι υπερβολικά θερμό και το φθινόπωρο είναι ήπιο, χάρη στον νότιο προσανατολισμό των πλαγιών που είναι φυτεμένους με αμπέλους και στη διάταξη των λόφων που σχηματίζουν ορθές γωνίες έναντι των ψυχρών βορειοανατολικών ανέμων.
Η μέση θερμοκρασία κατά τη διάρκεια του καλοκαιριού είναι 22,6 oC και οι υψηλότερες θερμοκρασίες παρατηρούνται τον Ιούλιο.
Το φθινόπωρο είναι θερμό και ξηρό, με ελαφρείς ανέμους και έντονες διακυμάνσεις της θερμοκρασίας μεταξύ ημέρας και νύχτας.
Βρέχει κυρίως από τον Απρίλιο έως τον Σεπτέμβριο και οι βροχοπτώσεις κατανέμονται αρκετά ομοιόμορφα.
Λόγω της χαλαρής υφής του εδάφους, τα όμβρια ύδατα απορροφώνται γρήγορα στο υπέδαφος και τα επικλινή εδάφη επιτρέπουν την εύκολη αποστράγγιση των πλεοναζόντων υδάτων.
Ιστορικοί και ανθρώπινοι παράγοντες που συμβάλλουν στον δεσμό Στις λοφοπλαγιές Colli di Asolo και Montello φυτεύτηκαν και αναπτύχθηκαν αμπελώνες, πρώτα από τους Βενεδικτίνους μοναχούς, και στη συνέχεια από τη Δημοκρατία της Βενετίας.
Οι μοναχοί εγκαταστάθηκαν στην περιοχή γύρω στο 1000 μ.
Χ., κυρίως στο μοναστήρι Santa Bona στην πόλη Vidor και στο καρθεσιανό μοναστήρι στον λόφο Montello του δήμου Nervesa.
Η δραστηριότητά τους επηρέασε καθοριστικά τη γεωργική και αμπελουργική ιστορία της περιοχής και βοήθησε ώστε να δημιουργηθεί η κουλτούρα αμπελοκαλλιέργειας και οινοποίησης της περιοχής, η οποία εξακολουθεί να είναι ζωντανή ακόμη και σήμερα.
Κατά το δεύτερο μισό του 14ου αιώνα, όταν η περιοχή περιήλθε στον έλεγχο των Βενετών, οι λόφοι Colli di Asolo και Montello αναγνωρίστηκαν γρήγορα ως σημαντική αμπελουργική περιοχή.
Κατά τον 15ο αιώνα οι οίνοι της εξάγονταν ήδη.
Τον 16ο αιώνα, όταν η ακμάζουσα βενετική αριστοκρατία έχτιζε επαύλεις, «barchesse» (αχυρώνες) και καταφύγια για κυνηγούς με τους αντίστοιχους αμπελώνες τους, η ενασχόληση των ευγενών με την αναζήτηση των στοιχείων του κάλους και της αρετής κληροδοτήθηκε στις επόμενες γενιές μέσα από τις αμπελουργικές και οινοποιητικές παραδόσεις και επικράτησε στην περιοχή.
Πλέον επιφανή πρόσωπα είχαν εκφράσει μεγάλο θαυμασμό για τους λόφους και τους οίνους τους.
Στη Βενετία, κατόπιν σύγκρισης με οίνους που αποστέλλονταν από την Ελλάδα, επιβλήθηκε υψηλότερος κατά ένα τρίτο φόρος στους οίνους αυτούς, καθώς θεωρούνταν καλύτεροι από τους οίνους από άλλες περιοχές.
Τα μορφολογικά χαρακτηριστικά των εδαφών έχουν διατηρηθεί και η χρήση της γης σήμερα είναι αυτή που περιγράφουν οι ταξιδιώτες του παρελθόντος, καθώς οι αμπελώνες εναλλάσσονται με άλλες καλλιέργειες, στοιχείο χαρακτηριστικό των οικογενειακών εκμεταλλεύσεων του παρελθόντος. 8.2.
«Asolo Prosecco / Asolo» — Κατηγορίες: αφρώδης οίνος, αφρώδης οίνος ποιότητας, αφρώδης οίνος ποιότητας αρωματικού τύπου και ημιαφρώδης οίνος Αιτιώδης σχέση μεταξύ της ποιότητας, των χαρακτηριστικών του προϊόντος και του γεωγραφικού περιβάλλοντος, με τους φυσικούς και ανθρώπινους παράγοντες.
Οι αφρώδεις και ημιαφρώδεις οίνοι ΠΟΠ «Asolo Prosecco» έχουν αχυροκίτρινο χρώμα ποικίλης έντασης, με αφρό μεγάλης διάρκειας στον αφρώδη οίνο και σαφή σχηματισμό μικρών φυσαλίδων στον ημιαφρώδη οίνο.